บาทเปิด 32.90/96 บาทต่อดอลลาร์  แนวโน้มยังอ่อนค่า
เงินบาทเปิดตลาด 32.90/96 บาทต่อดอลลาร์  แนวโน้มยังอ่อนค่า จากแรงซื้อดอลล์ มองกรอบวันนี้ 32.80-33.00
22 มิ.ย. 2561

เงินบาทเปิดตลาด 32.90/96 บาทต่อดอลลาร์  แนวโน้มยังอ่อนค่า จากแรงซื้อดอลล์ มองกรอบวันนี้ 32.80-33.00
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.90/96 บาท/ดอลลาร์ จากเย็นวานนี้ที่ปิดตลาดที่ระดับ 32.97 บาท/ดอลลาร์
วันนี้เงินบาทยังมีโอกาสที่จะอ่อนค่าได้ต่อเนื่อง ซึ่งต้องจับตาว่าวันนี้ยังมีแรงเทขายเงินบาทหรือไม่ รวมถึงจับตาดูในฝั่งของตลาดหุ้นว่าจะยังมีเงินทุนไหลออกอย่างต่อเนื่องอีกหรือไม่ เพราะหากสถานการณ์ยังเป็นเช่นนี้เงินบาทก็มีโอกาสจะอ่อนค่าไปแตะระดับ 33.00 บาท/ดอลลาร์ได้
"วันนี้บาทยังมีโอกาสอ่อนค่า ต้องดูว่าจะมีแรงเทขายบาท ซื้อดอลลาร์ต่อเนื่องหรือไม่ รวมทั้งตามดูตลาดหุ้นด้วย" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.80-33.00 บาท/ดอลลาร์